На основу чл. 32. тачка 13. Покрајинске скупштинске одлуке о Покрајинској влади („Службени лист АП Војводине”, број 37/14), а у вези с чланом 27. став 9. Закона о јавној својини („Службени гласник РС”, број 72/11, 88/13, 105/14, 104/16 – др. закон, 108/16, 113/17, 95/18 и 153/20), као и чланом 19. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС”, брoj 16/18),

Покрајинска влада, објављује

**ОГЛАС**

**о спровођењу поступка прикупљања писаних понуда за отуђење непокретности**

**из јавне својине Аутономне покрајине Војводине**

1. **Назив продавца:** Аутономна покрајина Војводина.
2. **Начин отуђења непокретности**: Непокретности се отуђују у поступку прикупљања писаних понуда.
3. **Опис непокретности и почетна цена по којој се отуђују из јавне својине:**
4. породична стамбена зграда - стамбени објекат, број зграде 1, површине 131 м2, Његошева број 40, изграђена на катастарској парцели број: 1871/1 КО Бачко Добро Поље, с припадајућим земљиштем површине 16 а 81 м2, све уписано у лист непокретности број 1052 КО Бачко Добро Поље, по почетној купопродајној цени од **14.515,20 евра**;
5. породична стамбена зграда, број зграде 1, површине 59 м2, Улица Немет Петера број 82, изграђена на катастарској парцели број: 6052 КО Дебељача, с припадајућим земљиштем, површине 3 а 60 м2, као и катастарскa парцелa број: 6051 КО Дебељача, површине 3 а 60 м2, све уписано у лист непокретности број 3096 КО Дебељача, по почетној купопродајној цени од **6.372,00 евра**;
6. породична стамбена зграда, број зграде 1, површине 117 м2, Улица личка број 1, изграђена на катастарској парцели број: 1749/2 КО Инђија, с припадајућим земљиштем, површине 2 а 91 м2, све уписано у лист непокретности број 5370 КО Инђија, по почетној купопродајној цени од **21.388,00 евра**;
7. породична стамбена зграда, број зграде 1, површине 241 м2, Улица косовска број 53, помоћна зграда, број зграде 2, површине 43 м2, Улица косовска, и помоћна зграда, број зграде 3, површине 306 м2, Улица косовска, изграђене на катастарској парцели број: 260 КО Српски Милетић, с припадајућим земљиштем, површине 24 а 3 м2, све уписано у лист непокретности број 2546 КО Српски Милетић, по почетној купопродајној цени од **11.896,00 евра**;
8. пословна зграда за коју није утврђена делатност, број зграде 1, површине 108 м2, Улица Стојана Чупића број 119, изграђена на катастарској парцели број: 939 КО Салаш Ноћајски, с припадајућим земљиштем, површине 2 а 84 м2, све уписано у лист непокретности број 1240 КО Салаш Ноћајски, по почетној купопродајној цени од **8.640,00 евра**;
9. стан у Врбасу, Кулски пут број 7Б, по структури четворособан, површине 156 м2, који се налази на другом спрату, број посебног дела 9, изграђен као посебан део стамбене зграде за колективно становање број 1 на катастарској парцели број: 4030 КО Врбас – Град, уписан у лист непокретности број 5764 КО Врбас – Град, по почетној купопродајној цени од **18.720,00 евра**;
10. **Рок плаћања:**

Рок за плаћање купопродајне цене јесте 15 дана од дана закључења уговора.

1. **Критеријум за избор најповољнијег понуђача:**

Основни критеријум за избор најповољнијег понуђача јесте висина понуђене купопродајне цене.

Почетна цена по којој се непокретности из тачке 3. овог Огласа отуђују утврђена је у износу од 80% од почетне процењене вредности непокретности коју је утврдио лиценцирани проценитељ.

Коначна купопродајна цена непокретности биће утврђена након спроведеног поступка прикупљања писаних понуда и уплаћује се у динарској противредности, према средњем курсу Народне банке Србије на дан уплате.

У случају да два или више понуђача понуде исту купопродајну цену, Покрајинска влада задржава право да по слободном уверењу и процени изабере најповољнијег понуђача.

1. **Висина и начин полагања депозита:**

Депозит за учешће у поступку прикупљања писмених понуда износи 10% од почетне купопродајне цене непокретности из тачке 3. овог огласа, у динарској противвредности према званичном средњем курсу Народне банке Србије на дан уплате депозита и уплаћује се најкасније до 16. јула 2021. године до 14,00 часова, на рачун буџета Аутономне покрајине Војводине, са следећим подацима:

Назив рачуна: Управа за имовину Аутономне покрајине Војводине – средства депозита

Број рачуна: 840-0000001048804-08

Број модела: 97

Позив на број: 98918228111710912

1. **Рок за повраћај депозита учесницима који нису успели у поступку прикупљања писаних понуда:**

Учесницима који нису успели у поступку прикупљања писмених понуда депозит се враћа у року од 15 дана од дана отварања понуда.

1. **Обавезан садржај понуде и исправе које је потребно доставити уз понуду:**

Понуда правног лица мора да садржи следеће податке: назив, седиште и број телефона и мора да је потпише овлашћено лице. Уз понуду, правно лице прилаже оригинални извод из регистра привредних субјеката с подацима за то правно лице, не старији од 30 дана.

Понуда физичког лица мора да садржи следеће податке: име и презиме, адресу, број личне карте и број телефона и мора бити потписана, а ако је то лице предузетник – уз понуду прилаже се и оригинални извод из регистра привредних субјеката или потврда о томе да је предузетник уписан у одговарајући регистар, све не старије од 30 дана.

У понуди мора бити наведен износ који се нуди за предметну непокретност, а који не може бити нижи од почетне купопродајне цене која је за сваку непокретност посебно наведена.

Уколико подносиоца понуде заступа пуномоћник, пуномоћје за заступање мора оверити јавни бележник.

Понуда је непотпуна ако не садржи све податке предвиђене овим огласом или су подаци дати супротно објављеном огласу.

Учесник уз понуду мора да достави назив своје пословне банке и број жиро рачуна на који се може извршити повраћај депозита, у случају да не буде изабран као најповољнији.

Образац понуде и образац специјалног пуномоћја, објављени су на интернет презентацији Управе за имовину Аутономне покрајине Војводине, са следећом адресом <http://www.imovina.vojvodina.gov.rs/>.

1. **Адреса за достављање понуде:**

Понуде се достављају на следећу адресу:

Покрајинска влада

Управа за имовину Аутономне покрајине Војводине

Комисија за спровођење поступка отуђења непокретности стечених наплатом потраживања из јавне својине Аутономне покрајине Војводине – НЕ ОТВАРАТИ

Аутономне покрајине Војводине

Булевар Михајла Пупина број 16

21000 Нови Сад

Понуда се доставља у затвореној коверти, с видљивом назнаком на који се оглас односи и ко је подносилац понуде.

1. **Место и време увида у документацију у вези с непокретностима које се отуђују из јавне својине:**

Свако заинтересовано лице може извршити увид у документацију у вези с непокретностима које се отуђују из јавне својине сваког радног дана, по претходној најави, и то дан раније на телефон: 021/487-4058, у просторијама Управе за имовину Аутономне покрајине Војводине у Новом Саду, Булевар Михајла Пупина број 25, крило Д, IV спрат, канцеларија број 6.

1. **Рок за подношење понуде:**

Понуде се достављају до 16. јула 2021. године до 14,00 часова.

Дан предаје пошти искључиво препорученом пошиљком, сматра се као дан предаје Управи за имовину АП Војводине, под условом да је пошиљка стигла у Управу за имовину АП Војводине до дана отварања понуда.

1. **Место и време одржавања отварања понуда:**

Јавно отварање приспелих понуда одржаће се 20. јула 2021. године у 12,00 часова, у просторијама Управе за имовину Аутономне покрајине Војводине, на следећој адреси:

Булевар Михајла Пупина број 25, Нови Сад

IV спрат, крило Д.

1. **Обавештења:**

Непокретности се отуђују у виђеном стању, без права купца на накнадне рекламације.

Сва заинтересована лица могу разгледати непокретности које су предмет отуђења.

Заинтересовано лице дужно је да о намери да разгледа непокретност обавести Стефана Јаћимовића, секретара Комисије за спровођење поступка отуђења непокретности стечених наплатом потраживања из јавне својине Аутономне покрајине Војводине најкасније два радна дана пре дана разледања, путем телефона број: 021/487-4058 или путем електронске поште са следећом адресом: [stefan.jacimovic@vojvodina.gov.rs](mailto:verica.jankovic@vojvodina.gov.rs), како би се разгледање благовремено организовало.

Подносиоци неблаговремене, односно непотпуне понуде неће моћи да учествују у поступку прикупљања писмених понуда.

Трошкови овере уговора о купопродаји, као и сви други трошкови који настану у вези са отуђењем предметних непокретности, падају на терет купца.

**Присуство лица који су поднели понуду је обавезно приликом отварања понуда,** **а уколико подносилац благовремене и потпуне понуде не приступи отварању писмених понуда, сматраће се да је одустао од понуде.**

**Због тренутне епидемолошке ситуације, дан пре заказаног јавног отварања писaних понуда на интернет страници Управе за имовину Аутономне покрајине Војводине биће објављена сатница отварања понуда. Такође, напомињемо да је приликом отварања понуда обавезно ношење заштитне маске.**